ddrg/super_eurlex huggingface dataset:
(243)

Komisija pažymėjo, kad „Eviosys“ ir „Baosteel“ nepateikė jokios naujos informacijos ar įrodymų, pagrindžiančių jų pakartotinius prašymus nustatyti MIK. Todėl 240 konstatuojamojoje dalyje padarytos išvados liko galioti. Be to, „Eviosys“ nepateikė jokių įrodymų, pagrindžiančių jos teiginį, kad MIK būtų tinkamesnė nei Komisijos pasiūlytas fiksuoto dydžio muitas, siekiant išspręsti įtariamo laikino tiekimo trūkumo problemą. Be to, įtariamas laikinas tiekimo trūkumas buvo ginčijamas atsižvelgiant į Sąjungos pramonės pareiškimus, kad ji ir toliau parduos pakankamą nagrinėjamojo produkto kiekį. Galiausiai, net jei įtariamas tiekimo trūkumas iš tiesų atsirastų, iš bylos duomenų neatrodė, kad dvejų metų MIK taikymo laikotarpis būtų tinkama ir proporcinga priemonė šiam trūkumui pašalinti. Dėl „Eviosys“ nurodytų ankstesnių reglamentų, susijusių su MIK nustatymu, Komisija priminė, kad vertinimas, ar MIK nustatymas yra tinkamas, atliekamas kiekvienu atveju atskirai ir priklauso nuo konkrečių kiekvieno atvejo aplinkybių. Nagrinėjamu atveju dėl 240 konstatuojamojoje dalyje nurodytų priežasčių, t. y. dėl to, kad MIK suteikia tik bazinį apsaugos lygį, kurio šiuo atveju nepakanka atsižvelgiant į aiškiai nustatytus dempingo ir žalos faktus ir dabartines sunkias ir kintamas rinkos sąlygas, buvo nuspręsta, kad MIK nebūtų tinkama antidempingo priemonė. Dėl nuorodų į ankstesnius reglamentus, kuriuose bendra atitinkamų antidempingo priemonių taikymo trukmė buvo apribota iki dvejų metų, Komisija neįžvelgė jų aktualumo, nes jos buvo susijusios tik su bendra priemonių taikymo trukme, o ne su jų formos pakeitimu po kelerių metų taikymo, kaip siūlė „Eviosys“. Be to, kaip nurodė pati „Eviosys“, kiekviename iš šių reglamentų argumentai dėl priemonių trukmės apribojimo buvo labai specifiniai atsižvelgiant į faktines to konkretaus tyrimo aplinkybes ir iš esmės skyrėsi tarpusavyje. Todėl Komisija laikėsi nuomonės, kad nurodyti reglamentai buvo susiję su kitokiomis aplinkybėmis nei nagrinėjamuoju atveju. Atsižvelgdama į išdėstytas aplinkybes, Komisija šiuos prašymus atmetė.
(24)

Suinteresuotosios šalys turi nurodyti savo pavadinimą, adresą, telefono numerį ir galiojantį e. pašto adresą, be to, jos turėtų užtikrinti, jog nurodytas e. pašto adresas būtų oficialios darbinės dėžutės, kuri kasdien tikrinama. Kai bus pateikti kontaktiniai duomenys, Komisija bendraus su suinteresuotosiomis šalimis tik e. paštu, nebent šios aiškiai nurodytų pageidaujančios visus dokumentus iš Komisijos gauti kitomis ryšio priemonėmis arba dokumentus dėl jų pobūdžio tektų siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant informacijos teikimo e. paštu principus, suinteresuotosios šalys gali rasti minėtose susirašinėjimo su suinteresuotosiomis šalimis gairėse. Komisijos adresas susirašinėjimui: European Commission Directorate-General for Trade Directorate G Office: CHAR 04/039 1049 Bruxelles/Brussel BELGIQUE/BELGIË TRON.tdi: https://webgate.ec.europa.eu/tron/tdi E. paštas: TRADE-R778-SSHR-AC@ec.europa.eu
(2)

pagal Įgyvendinimo reglamento (ES) 2017/892 9 straipsnio 1 dalį, gamintojų organizacijos kompetentingai valstybės narės institucijai turi pateikti paraišką gauti pagalbą arba jos likutį pagal kiekvieną veiklos programą, kuriai įgyvendinti prašoma skirti pagalbą, iki metų, einančių po metų, kuriems prašoma skirti pagalbą, vasario 15 d. Pagal to įgyvendinimo reglamento 9 straipsnio 3 dalies pirmą pastraipą, į pagalbos paraiškas gali būti įtrauktos suplanuotos, tačiau nepatirtos išlaidos, jei įrodomi tam tikri aspektai. Tie aspektai yra, be kita ko, tai, kad tų operacijų nebuvo galima atlikti iki veiklos programos įgyvendinimo metų gruodžio 31 d. dėl priežasčių, kurių atitinkama gamintojų organizacija negalėjo kontroliuoti, ir kad tas operacijas galima atlikti iki metų, einančių po metų, kuriems prašoma skirti pagalbą, balandžio 30 d. Atsižvelgiant į Rusijos invaziją į Ukrainą, tikslinga nukrypti nuo to įgyvendinimo reglamento 9 straipsnio 3 dalies b punkto pirmos pastraipos ir numatyti, kad į pagalbos paraiškas, kurios turi būti pateiktos iki 2023 m. vasario 15 d., gali būti įtrauktos 2022 metams suplanuotų operacijų, kurios nebuvo atliktos iki 2022 m. gruodžio 31 d., išlaidos, jei šios operacijos gali būti atliktos iki 2023 m. rugpjūčio 15 d.;
(18)

pateikiamos apimties ir atvirų pozicijų standartinis bazinis 25 % skaičius yra nustatytas atsižvelgiant į kitų rinkų ir jurisdikcijų patirtį. Kompetentingos institucijos bazinį skaičių turėtų koreguoti, kad būtų galima jį sumažinti iki 5 % pateikiamos apimties ir atvirų pozicijų (arba 2,5 % kai kurių žemės ūkio biržos prekių išvestinių finansinių priemonių atveju) ir padidinti iki 35 % pateikiamos apimties ir atvirų pozicijų, jei to reikėtų dėl rinkos savybių, siekiant palaikyti tvarkingą atsiskaitymą ir sutarties bei jos pagrindinės rinkos veikimą. Bazinis skaičius koreguojamas tik tuomet, jei to reikia dėl objektyvių rinkos savybių, ir ne ilgiau, nei to reikia dėl objektyvių rinkos savybių, todėl turėtų būti įmanoma laikinai koreguoti bazinį skaičių. Kompetentingos institucijos turėtų užtikrinti, kad bazinis skaičius būtų sumažintas, kai tik to prireikia siekiant užkirsti kelią dominuojančioms pozicijoms ir palaikyti tvarkingą biržos prekių išvestinės finansinės priemonės bei pagrindinės biržos prekės kainų nustatymą. Materialaus pagrindinio turto neturinčių išvestinių finansinių priemonių atveju pozicijų apribojimui nustatyti negali būti naudojama pateikiama apimtis. Todėl kompetentingos institucijos turėtų turėti galimybę patikslinti arba pakoreguoti metodikas, skirtas šių biržos prekių išvestinių finansinių priemonių pozicijų apribojimams nustatyti, remdamosi skirtingais parametrais, pvz., atvirų pozicijų skaičiaus naudojimu ir per artimiausio pateikimo mėnesį;
(1)

Reglamentu (ES) 2017/625 nustatytos oficialios kontrolės ir kitos oficialios veiklos, kurią valstybių narių kompetentingos institucijos vykdo siekdamos patikrinti, ar laikomasi Sąjungos maisto ir maisto saugos srities teisės aktų, taisyklės. To reglamento 109 straipsnyje nustatyta valstybių narių pareiga užtikrinti, kad oficialią kontrolę kompetentingos institucijos vykdytų remdamosi daugiamečiu nacionaliniu kontrolės planu (toliau – DNKP). Be to, Reglamente (ES) 2017/625 nustatytas bendras DNKP turinys, reikalaujama, kad valstybės narės savo DNKP nustatytų oficialią teršalų maiste kontrolę, ir šiuo atžvilgiu Komisijai suteikiami įgaliojimai nustatyti konkrečius oficialios kontrolės vykdymo reikalavimus, įskaitant, kai tinkama, mėginių įvairovę ir gamybos, perdirbimo ir platinimo etapą, kuriame turi būti imami mėginiai;
(4)

Europos maisto saugos tarnyba (toliau – Tarnyba) 2021 m. rugsėjo 30 d. priimtoje nuomonėje padarė išvadą (2), kad siūlomomis naudojimo sąlygomis 3-nitrooksipropanolis nedaro nepageidaujamo poveikio pieninių karvių ir reprodukcijai skirtų karvių sveikatai, vartotojų saugai ar aplinkai. Tarnyba padarė išvadą, kad priedas turėtų būti laikomas dirginančiu akis ir odą, o 3-NOP gali būti kenksmingas įkvėpus, taigi, jis gali kelti poveikio įkvėpus riziką. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Be to, įkvėpimo rizika turėtų būti sprendžiama pateikiant rinkai granuliuotą priedą, kuriame yra nedidelė įkvepiamų dalelių procentinė dalis. Tarnyba padarė išvadą, kad priedas gali sumažinti pieninių karvių ir reprodukcijai skirtų karvių žarnyne susidarančio išmetamo metano gamybą. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
(8)

Tiriamasis produktas yra toks pat, kaip aprašytas pirmesnėje konstatuojamojoje dalyje, jo KN kodai šiuo metu yra ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90, ex 7019 72 00, ex 7019 73 00, ex 7019 80 10, ex 7019 80 90 ir ex 7019 90 00, tačiau jis siunčiamas iš Maroko ir deklaruojamas arba nedeklaruojamas kaip Maroko kilmės (TARIC kodai 7019 61 00 81, 7019 62 00 81, 7019 63 00 81, 7019 64 00 81, 7019 65 00 81, 7019 66 00 81, 7019 69 10 81, 7019 69 90 81, 7019 72 00 81, 7019 73 00 81, 7019 80 10 81, 7019 80 90 81 ir 7019900081) (toliau – tiriamasis produktas) (3).
(28)

Tarybos reglamentu (EB) Nr. 847/96 (7) nustatytos papildomos metų sandūros BLSK valdymo sąlygos, įskaitant to reglamento 3 ir 4 straipsniuose numatytas lankstumo nuostatas dėl atsargumo principu pagrįsto BLSK ir analitiniu įvertinimu pagrįsto BLSK. Pagal to reglamento 2 straipsnį, nustatydama BLSK Taryba turi nuspręsti, kuriems ištekliams, visų pirma atsižvelgiant į biologinę jų būklę, to reglamento 3 ar 4 straipsnis netaikomas. Neseniai visiems ištekliams, kurių atžvilgiu galioja įpareigojimas iškrauti laimikį, pagal Reglamento (ES) Nr. 1380/2013 15 straipsnio 9 dalį pradėtas taikyti metų sandūros lankstumo mechanizmas. Todėl, siekiant išvengti pernelyg didelio lankstumo, kuris kliudytų taikyti racionalaus ir atsakingo jūrų biologinių išteklių naudojimo principą, trukdytų siekti BŽP tikslų ir darytų neigiamą poveikį biologinei išteklių būklei, turėtų būti nustatyta, kad Reglamento (EB) Nr. 847/96 3 ir 4 straipsniai taikomi analitiniu įvertinimu pagrįstiems BLSK tik tuo atveju, jei nesinaudojama Reglamento (ES) Nr. 1380/2013 15 straipsnio 9 dalyje numatytomis metų sandūros lankstumo priemonėmis;
1.4.

Vadovaujančioji institucija užtikrina, kad 1.3 punkte nurodytoje interneto svetainėje būtų paskelbtas planuojamų kvietimų teikti paraiškas tvarkaraštis ir paraiškų teikimo terminai, kurie būtų atnaujinami bent tris kartus per metus, nurodant šiuos orientacinius duomenis: a) geografinę vietovę, kurioje vykdoma veikla; b) intervencinę priemonę ir susijusį (-ius) konkretų (-čius) tikslą (-us); c) reikalavimus atitinkančių pareiškėjų rūšis; d) visą paramos sumą; e) paraiškų teikimo pradžios ir pabaigos datas.
(4)

pateiktą atnaujintą bendrą rekomendaciją įvertino Žuvininkystės mokslo, technikos ir ekonomikos komitetas (4) (ŽMTEK); be to, jis palankiai įvertino pastangas, įdėtas atliekant Juodojoje jūroje sužvejotų paprastųjų otų išgyvenamumo tyrimą, per kurį buvo nagrinėjamas sužvejotų žuvų gyvybingumas. ŽMTEK taip pat pripažino, kad pateikti duomenys yra vertingi vertinant paprastųjų otų išgyvenamumą. Bulgarijos ir Rumunijos vandenyse atliktas tyrimas atskleidė didelį vienagijais žiauniniais tinklais sužvejotų paprastųjų otų gyvybingumą (didesnis kaip 80 %). Atsižvelgdamas į tai, ŽMTEK padarė išvadą, kad išgyvenamumas yra didelis;
(3)

Įgyvendinimo reglamento (ES) 2021/2325 II priede klaidingai nurodyta, kad įstaiga „Florida Certified Organic Growers and Consumers, Inc. (FOG), DBA as Quality Certification Services (QCS)“ yra pripažinta Kosta Rikos A kategorijos produktų kontrolės įstaiga. Be to, ta kontrolės įstaiga nepateikė informacijos apie produktų, kuriuos ji pageidautų sertifikuoti kaip Kosta Rikos D kategorijos produktus, rūšį, todėl su ta produktų kategorija susijęs pripažinimas jai suteiktas per klaidą. Atitinkamas įrašas turi būti ištaisytas;
(4)

2022 m. rugsėjo 28 d. Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) paskelbė deklaraciją Sąjungos vardu, kurioje kuo griežčiausiai pasmerkė neteisėtus pseudoreferendumus, vykdomus šiuo metu iš dalies Rusijos okupuotų Ukrainos Donecko, Chersono, Luhansko ir Zaporižios regionų dalyse. Vyriausiasis įgaliotinis taip pat pareiškė, kad Sąjunga nepripažįsta ir niekada nepripažins nei tų neteisėtų pseudoreferendumų ir jų suklastotų rezultatų, nei jokio sprendimo, grindžiamo šiais rezultatais, ir paragino visas Jungtinių Tautų nares daryti tą patį. Rengdama tuos neteisėtus pseudoreferendumus Rusija siekė jėga pakeisti tarptautiniu mastu pripažintas Ukrainos sienas, o tai yra aiškus ir šiurkštus Jungtinių Tautų Chartijos (toliau – JT Chartija) pažeidimas. Vyriausiasis įgaliotinis taip pat nurodė, kad visi asmenys, dalyvavę rengiant tuos neteisėtus pseudoreferendumus, taip pat asmenys, atsakingi už kitus tarptautinės teisės pažeidimus Ukrainoje, bus patraukti atsakomybėn, ir kad šiuo atžvilgiu Rusijai bus nustatytos papildomos ribojamosios priemonės. Vyriausiasis įgaliotinis priminė, kad Sąjunga toliau tvirtai remia Ukrainos nepriklausomybę, suverenitetą ir teritorinį vientisumą nepažeidžiant tarptautiniu mastu pripažintų jos sienų ir reikalauja, kad Rusija nedelsdama visiškai ir besąlygiškai išvestų visas savo karines pajėgas ir atitrauktų karinę įrangą iš visos Ukrainos teritorijos. Be to, vyriausiasis įgaliotinis pareiškė, kad Sąjunga bei jos valstybės narės toliau rems Ukrainos pastangas šiuo tikslu tol, kol to reikės;
2.4.1.3.

Augalų apsaugos produktams, dėl kurių ypatingų savybių arba kuriuos netinkamai tvarkant ar naudojant galėtų kilti didelė rizika, turi būti taikomi tam tikri apribojimai, kaip antai dėl pakuotės dydžio, preparato tipo, platinimo, naudojimo paskirties arba naudojimo būdo. Be to, neprofesionaliam naudojimui negali būti registruojami augalų apsaugos produktai, kurie priskiriami šioms kategorijoms: i) 1 ir 2 ūminio toksiškumo kategorijoms, nepriklausomai nuo patekimo būdo, jei produkto ūminio toksiškumo įvertis neviršija 25 mg/kg kūno masės (patekusio per burną) arba 0,25 mg/l/4h įkvėpus dulkių, rūko ar dūmų; ii) STOT (vienkartinis poveikis), 1 kategorijai (per burną), jei jie priskiriami šiai kategorijai dėl juose esančių klasifikuojamų medžiagų, kurios turi didelį nemirtiną toksinį poveikį, kai orientacinė vertė mažesnė nei 25 mg/kg kūno masės; iii) STOT (vienkartinis poveikis), 1 kategorijai (per odą), jei jie priskiriami šiai kategorijai dėl juose esančių klasifikuojamų medžiagų, kurios turi didelį nemirtiną toksinį poveikį, kai orientacinė vertė mažesnė nei 50 mg/kg kūno masės; iv) STOT (vienkartinis poveikis), 1 kategorijai (įkvėpus dujų arba garų), jei jie priskiriami šiai kategorijai dėl juose esančių klasifikuojamų medžiagų, kurios turi didelį nemirtiną toksinį poveikį, kai orientacinė vertė mažesnė nei 0,5 mg/l/4h; v) STOT (vienkartinis poveikis), 1 kategorijai (įkvėpus dulkių, rūko arba dūmų), jei jie priskiriami šiai kategorijai dėl juose esančių klasifikuojamų medžiagų, kurios turi didelį nemirtiną toksinį poveikį, kai orientacinė vertė mažesnė nei 0,25 mg/l/4h.
67 straipsnio 1 dalies pirmos pastraipos įžanginė dalis pakeičiama taip:

„1. Kai to reikia reaguojant į COVID-19 protrūkį arba švelninant Rusijos agresijos karo prieš Ukrainą keliamų rinkos trikdžių poveikį žvejybos ir akvakultūros produktų tiekimo grandinei, EJRŽF gali remti kompensacijas pripažintoms gamintojų organizacijoms ir gamintojų organizacijų asociacijoms, kurios sandėliuoja Reglamento (ES) Nr. 1379/2013 II priede išvardytus žvejybos ar akvakultūros produktus arba produktus, priskirtinus KN kodui 0302, kaip nurodyta to reglamento I priedo a punkte, jei tie produktai sandėliuojami laikantis to reglamento 30 ir 31 straipsnių ir šių sąlygų:“;
(2)

EONIA administratorius Europos pinigų rinkų institutas pranešė, kad EONIA normų teikimas bus nutrauktas 2021 m. pabaigoje. Panašiai ir LIBOR administruojantis ICE lyginamųjų indeksų administratorius pranešė, kad GBP LIBOR, JPY LIBOR ir tam tikrų terminų užfiksuotų USD LIBOR normų skelbimas taip pat bus nutrauktas 2021 m. pabaigoje, o visų likusių USD LIBOR normų – 2023 m. birželio mėn. 2021 m. kovo 5 d. Jungtinės Karalystės finansų priežiūros institucija (Financial Conduct Authority) patvirtino, kad iš tiesų arba administratoriai nutrauks visų LIBOR normų skelbimą, arba jos nebebus reprezentatyvios. Be to, Komisija, Europos Centrinis Bankas, kaip bankų priežiūros institucija (ECB Bankų priežiūros tarnyba), Europos bankininkystės institucija (EBI) ir Europos vertybinių popierių ir rinkų institucija (ESMA) paskelbė bendrą pareiškimą, kuriuo sandorio šalys primygtinai raginamos kuo greičiau ir bet kuriuo atveju ne vėliau kaip 2021 m. gruodžio 31 d. naujose sutartyse kaip pagrindinę palūkanų normą nustoti naudoti visas LIBOR normas, įskaitant USD LIBOR;
„211.

Serhiy Vitaliyovich KURCHENKO (ukrainiečių k.: Сергiй Вiталiйович КУРЧЕНКО; rusų k.: Сергей Витальевич КУРЧЕНКО)

Lytis: vyras Gimimo data: 1985 9 21 Gimimo vieta: Kharkiv (Charkovas), Ukraina Pilietybė: Ukrainos

Serhiy Kurchenko yra Ukrainos verslininkas. Padedant prorusiškiems separatistams, jis perėmė kelių didelių metalurgijos ir chemijos gamyklų bei energijos jėgainių kontrolę separatistų valdomose Donbaso teritorijose. Jo bendrovė „Gaz-Alliance“ monopolizavo anglių kasybą Donbase po to, kai jos konkurentai buvo priversti pasitraukti iš rinkos, kaip pranešama, padedant Rusijai. Nepaisydamas ES sankcijų jis organizavo neteisėtą Donbaso anglių eksporto į Rusiją ir Europą schemą ir gavo iš jos naudos. S. Kurchenko kasyklose išgautos anglys buvo perregistruotos ir neteisėtai eksportuotos per Rusijos uostus. S. Kurchenko padėjo didelėms Rusijos bendrovėms ir valstybės valdomoms kontroliuojančiosioms bendrovėms apeiti ES ribojamąsias priemones veikdamas kaip jų subrangovas Rusijos kontroliuojamose teritorijose. Jis buvo Rusijos dujų, kuro ir elektros eksporto į separatistų valdomas Donbaso dalis tarpininkas, o tai sustiprino šių dalių nepriklausomus energijos šaltinius ir pakenkė jų ekonominei integracijai į Ukrainą. Be to, jis pristatė kurą į neteisėtai okupuotą Krymo pusiasalį. Taip jis sustiprino nepriklausomus šios teritorijos energijos šaltinius. Jam taip pat priklauso didžiausias naftos produktų sandėlis Krymo pusiasalyje. Taip jis gavo naudos iš Rusijos sprendimus priimančių asmenų, atsakingų už Krymo aneksiją ir Rytų Ukrainos destabilizaciją, vykdė sandorius su separatistų grupuotėmis Ukrainos Donbaso regione ir aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
2)

II priedas iš dalies keičiamas taip: a) įžanginėje lentelėje, kurioje išvardyti tame priede pateikti įvežimo į Sąjungą ir vežimo per ją tranzitu veterinarijos sertifikatų ir veterinarijos arba oficialių sertifikatų ir deklaracijų pavyzdžiai, paukščiams ir jų genetinės medžiagos produktams skirtas skirsnis iš dalies pakeičiamas taip: i) įrašas „CAPTIVE-BIRDS“ pakeičiamas taip: „CAPTIVE-BIRDS, other than racing pigeons 34 skyrius. Nelaisvėje laikomų paukščių, išskyrus lenktyninius karvelius, kurie po įvežimo nedelsiant paleidžiami, įvežimo į Sąjungą veterinarijos sertifikato pavyzdys“ ii) tarp įrašų „CAPTIVE-BIRDS“ ir „HE-CAPTIVE-BIRDS“ įrašomas toks įrašas „RACING PIGEONS-IMMEDIATE RELEASE“: „RACING PIGEONS-IMMEDIATE RELEASE 34a skyrius. Lenktyninių karvelių, kurie po įvežimo nedelsiant paleidžiami, įvežimo į Sąjungą veterinarijos sertifikato pavyzdys“ b) 27 skyrius pakeičiamas taip: „ “ c) 28 skyrius pakeičiamas taip: „ “ d) 34 skyriaus pavadinimas iš dalies keičiamas taip: „34 SKYRIUS NELAISVĖJE LAIKOMŲ PAUKŠČIŲ, IŠSKYRUS LENKTYNINIUS KARVELIUS, KURIE PO ĮVEŽIMO NEDELSIANT PALEIDŽIAMI, ĮVEŽIMO Į SĄJUNGĄ VETERINARIJOS SERTIFIKATO PAVYZDYS (CAPTIVE-BIRDS, other than racing pigeons)“ e) tarp 34 ir 35 skyrių įterpiamas toks 34a skyrius: „ “
(27)

kadangi programose dalyvauja daugiau negu viena valstybė narė ir todėl padidėja administracinės išlaidos, be kita ko, išlaidos regionų kontaktiniams centrams, taip pat vadinamiems atstovybėmis, kurie yra svarbūs kontaktiniai partneriai projektų teikėjams bei jų vykdytojams ir kartu užtikrina tiesioginius kontaktus su jungtiniais sekretoriatais ar atitinkamomis institucijomis, tačiau visų pirma padidėja su kontrole ir vertimu raštu susijusios išlaidos, techninės pagalbos išlaidų viršutinė riba turėtų būti aukštesnė už ribą, nustatytą pagal investicijų į darbo vietų kūrimą ir ekonomikos augimą tikslą. Siekiant kompensuoti didesnes administracines išlaidas, valstybės narės turėtų būti raginamos, kai įmanoma, mažinti administracinę bendrų projektų įgyvendinimo naštą. Be to, INTERREG programoms, kurioms teikiama ribota Sąjungos parama, arba išorės tarpvalstybinio INTERREG programoms turėtų būti skiriama tam tikra minimali suma techninei pagalbai, kad būtų užtikrintas pakankamas finansavimas veiksmingai techninės pagalbos veiklai, be kita ko, jungtinių sekretoriatų vietos padaliniams ir kontaktiniams punktams, įsteigtiems siekiant labiau priartėti prie galimų paramos gavėjų ir partnerių;
(89)

siekiant, kad Komisija galėtų pripažinti išlaidas, patirtas prieš anksčiausią galimą mokėjimo datą arba po vėliausios galimos mokėjimo datos, tinkamomis finansuoti Sąjungos lėšomis, kartu apribodama tokio veiksmo finansinį poveikį, deleguotieji įgaliojimai taip pat turėtų apimti nukrypti leidžiančias nuostatas, taikytinas, kad mokėjimo agentūrų prieš anksčiausią galimą mokėjimo datą arba po vėliausios galimos mokėjimo datos paramos gavėjams išmokėtos išmokos nebūtų laikomos netinkamomis finansuoti. Be to, siekiant valstybėms narėms nustatyti aiškias taisykles ir sąlygas, tie deleguotieji įgaliojimai turėtų apimti mokėjimų sustabdymo lygį pagal metinio patvirtinimo procedūras, taip pat mokėjimų sustabdymo lygį bei trukmę ir sąlygas, kuriomis tos sumos yra kompensuotinos arba mažintinos vykdant daugiametę veiklos rezultatų stebėseną. Siekiant užtikrinti, kad būtų nuosekliai laikomasi Reglamente (ES) Nr. 1306/2013 nustatytų taisyklių ir atitinkamų įgyvendinimo bei deleguotųjų aktų, laikantis Finansinio reglamento 11 straipsnio 2 dalies b punkte nustatytų finansinių apribojimų, tie deleguotieji įgaliojimai taip pat turėtų apimti intervencines ar kitas priemones, pagal kurias valstybės narės gali vykdyti išankstinį mokėjimą. Siekiant atsižvelgti į mokėjimo agentūrų Sąjungos biudžetui surenkamas pajamas, atliekant mokėjimus pagal valstybių narių pateiktas išlaidų deklaracijas, tie deleguotieji įgaliojimai taip pat turėtų apimti sąlygas, kuriomis turi būti kompensuojamos tam tikrų rūšių su EŽŪGF ir EŽŪFKP susijusios išlaidos ir pajamos. Be to, siekiant suteikti galimybę teisingai paskirstyti turimus asignavimus valstybėms narėms, tie deleguotieji įgaliojimai turėtų apimti metodus, taikytinus įsipareigojimams ir sumų išmokėjimui, jei Sąjungos biudžetas nėra priimtas iki biudžetinių metų pradžios arba jei bendra numatytų įsipareigojimų suma viršija Finansinio reglamento 11 straipsnio 2 dalyje nustatytą ribą;
(16)

Europos solidarumo korpuso programa (toliau – Programa) yra viena bendra galimybė dalyvauti solidarumo veikloje visoje Sąjungoje ir už jos ribų. Siekiant kuo veiksmingesnio Sąjungos finansavimo ir kuo didesnio Programos poveikio, Komisija turėtų siekti nuosekliai užtikrinti visų atitinkamų programų sinergiją, tačiau išvengiant to, kad dėl tokios sinergijos lėšos būtų naudojamos siekiant kitų nei šiame reglamente nustatytų tikslų. Turėtų būti užtikrintas nuoseklumas ir papildomumas su kitomis svarbiomis Sąjungos politikos kryptimis, pavyzdžiui, 2019–2027 m. Europos Sąjungos jaunimo strategija (5), ir kitomis atitinkamomis programomis, ypač Europos Parlamento ir Tarybos reglamentu (ES) 2021/817 (6) nustatyta „Erasmus+“ ir ją pakeisiančiomis programomis. Programa turėtų būti grindžiamas ankstesnių ir šiuo metu įgyvendinamų programų, visų pirma Europos savanorių tarnybos, nustatytos Europos Parlamento ir Tarybos reglamentu (ES) Nr. 1288/2013 (7), ir ES pagalbos savanorių iniciatyvos, nustatytos Europos Parlamento ir Tarybos reglamentu (ES) Nr. 375/2014 (8), pranašumais ir sinergija. Taip pat turėtų būti užtikrinamas papildomumas su jau veikiančiais Sąjungos lygmens tinklais, susijusiais su Programos veikla, pavyzdžiui, tinklu „Eurodesk“. Be to, turėtų būti užtikrintas jau veikiančių susijusių schemų, visų pirma nacionalinių solidarumo schemų, tokių kaip savanoriška veikla, pilietinė tarnyba ir jaunuolių mobilumo sistemos, ir Programos tarpusavio papildomumas, kai tinkama, kad būtų abipusiškai stiprinamas ir gerinamas tokių schemų poveikis bei savybės ir būtų remiamasi gerąja patirtimi. Programa neturėtų pakeisti panašių nacionalinių sistemų. Visiems jaunuoliams turėtų būti užtikrinamos vienodos galimybės dalyvauti nacionalinėje solidarumo veikloje;